
Narva 											2016.a. nr 

Narva Linnavalitsuse 22.01.2014 määruse nr 2 
„Narva linna raamatupidamise sise-eeskirja kinnitamine”
muutmine

Määrus kehtestatakse kohaliku omavalitsuse korralduse seaduse § 30 lõike 1 punkti 3, raamatupidamise seaduse § 11 alusel  ja arvestades Rahandusministri 11.detsembri 2003.a määruses nr.105 „Avaliku sektori finantsarvestuse ja -aruandluse juhend“  sätestatut.
§1. Määruse muutmine
Narva Linnavalitsuse 22.01.2014 määrusega nr 2 kinnitatud Narva linna raamatupidamise sise-eeskirjas tehakse järgmised muudatused:
1)	määruses asendatakse läbivalt vastavas käändes sõnad „Riigi raamatupidamise üldeeskiri“ sõnadega „Avaliku sektori finantsarvestuse ja -aruandluse juhend“;
2)	määruses asendatakse läbivalt vastavas käändes sõna „kohustus” sõnaga „kohustis”, sõna „võlakohustus” sõnaga „võlakohustis”, sõna „maksukohustus” sõnaga „maksukohustis”, sõna „kapitalirendikohustus” sõnaga „kapitalirendikohustis”, sõna „laenukohustus” sõnaga „laenukohustis”, sõna „faktooringkohustus” sõnaga „faktooringkohustis; sõna „puhkusekohustus“ sõnadega „puhkusetasu kohustis“;
3)	paragrahvi 7 lõikes 4 asendatakse sõna „rahandusministeeriumile“ sõnadega „Riigi Tugiteenuste Keskusele“;
4)	paragrahvi 52 lõige 1 sõnastatakse järgmiselt:
„(1) Materiaalse ja immateriaalse põhivara kapitaliseerimise alampiir on 5 000 eurot (ilma käibemaksuta), välja arvatud järgmised varad, mis võetakse soetusmaksumuses arvele olenemata maksumusest:
1) maa;
2) mälestised ja muud kunstiväärtusega asjad, sh kunsti-, ajaloo- ning teadusväärtusega asjad, mille väärtus aja jooksul ei vähene. ”;
5)	paragrahvi 52 lõige 7 ning §64 asendatakse sõnad „2000 eurot” sõnadega „5000 eurot”;
6)	paragrahvi 60 lõige 2 sõnastatakse järgmiselt:
„(2) Varaobjektid alla 300 eurot (ilma käibemaksuta) kantakse soetamisel kuluks ja bilansiväline arvestus ei ole kohustuslik. Sõltuvalt LRK spetsiifikast võib LRK või allüksuse juht kehtestada väheväärtusliku varaobjekti bilansiväliseks arvestuseks 300 eurost madalama piirmäära.“;
7)	paragrahvi 63 täiendatakse lõikega 4 järgmises sõnastuses:
„(4) Kui rendileping sõlmitakse ühisesse konsolideerimisgruppi kuuluvate üksuste vahel, siis klassifitseeritakse rendileping arvestuse lihtsustamise eesmärgil kasutusrendiks.”;

§2. Määruse rakendamine
1) Määrust rakendatakse 1.jaanuarist 2017.a.
2) Käesoleva määruse §1 punktid 4-5 rakendatakse 29.detsembrist 2016.a.

§3. Määruse jõustumine
Määrus jõustub seadusega sätestatud korras.

 Õiend

Narva Linnavalitsuse Rahandusamet esitab Narva Linnavalitsuse 22.01.2014 määruse nr 2 „Narva linna raamatupidamise sise-eeskirja kinnitamine” muutmise eelnõu. 
Narva linna raamatupidamise sise-eeskirja kehtestati Raamatupidamise seaduse ja Rahandusministri 11.12.2003 määruse nr 105 „Riigi raamatupidamise üldeeskiri“ alusel. Riigi raamatupidamise üldeeskiri on muudetud Rahandusministri 21.10.2016 määrusega nr.47  (https://www.riigiteataja.ee/akt/128102016001)  ning vastavad muudatused tuleb  viia ka Narva linna raamatupidamise sise-eeskirja (edaspidi Eeskirja). Rahandusministri määrusega nr. 47 asendatakse Rahandusministri 11.12.2003 määruse nr 105 nimetus „Riigi raamatupidamise üldeeskiri“ nimetusega ”Avaliku sektori finantsarvestuse ja -aruandluse juhend“.
Käesoleva määruse §1punkti 1 kohaselt asendatakse läbivalt sõnad „Riigi raamatupidamise üldeeskiri“ sõnadega „Avaliku sektori finantsarvestuse ja -aruandluse juhend“.
Muutus annab paremini edasi Rahandusministri määruse nr. 105 sisu. Nimetus „üldeeskiri“ on praktikas levinud, siis säilitatakse see Avaliku sektori finantsarvestuse ja –aruandluse juhendi lühinimetusena.
Käesoleva määruse §1punkti 2 kohaselt asendatakse mõiste „kohustus“ läbivalt mõistega „kohustis“, k.a liitsõnades. 
Muudatus vastab Rahandusministri 11.12.2003 määruse nr 105 ja raamatupidamise seaduse muudatusele. Mõiste „kohustis“ võeti kasutusele seetõttu, et eristada seda mõiste definitsioonis kasutatud sõnast „kohustus“.
Käesoleva määruse §1punkti 3 kohaselt asendatakse sõna „rahandusministeeriumile“ sõnadega „Riigi Tugiteenuste Keskusele“.
Muudatus vastab Rahandusministri 11.12.2003 määruse nr 105 muudatusele.
Käesoleva määruse §1punkti 4 kohaselt muudetakse Narva Linnavalitsuse 22.01.2014 määruse nr 2  „Narva linna raamatupidamise sise-eeskirja kinnitamine” paragrahvi 52 lõiget 1. Käesoleva määruse §1punkti 5 kohaselt muudetakse Narva Linnavalitsuse 22.01.2014 määruse nr 2  „Narva linna raamatupidamise sise-eeskirja kinnitamine” paragrahvi 52 lõiget 7 ja paragrahvi 64.
Seni kehtis materiaalse ja immateriaalse põhivara kapitaliseerimise alampiir kuni 31.12.2010 soetatud vara korral 1917 eurot (ilma käibemaksuta) ja alates 01.01.2011 soetatud vara korral 2000 eurot (ilma käibemaksuta). Sellega tõstetakse piirmäär 5 000 euroni ilma käibemaksuta. Muudatus rakendatakse alates 29.detsembrist 2016.a, seoses sellega põhivara soetusmaksumusega alla 5 000 euro kantakse hiljemalt seisuga 31.12.2016 bilansist välja. Tõstetakse ka paragrahvis 64 kajastatud saadud ettemaksete piirmäär. 
Käesoleva määruse §1punkti 6 kohaselt muudetakse Narva Linnavalitsuse 22.01.2014 määruse nr 2  „Narva linna raamatupidamise sise-eeskirja kinnitamine” paragrahvi 60 lõiget 2. 
Seni kehtis alampiir 100 eurot (ilma käibemaksuta). Sellega tõstetakse piirmäär 300 euroni ilma käibemaksuta.
Käesoleva määruse §1punkti 7 kohaselt täiendatakse paragrahvi 63 lõikega 4.
Muudatusega hakatakse ühises konsolideerimisgrupis arvestuse lihtsustamise eesmärgil kajastama renditehinguid kasutusrendina.



Käesolev määrust rakendatakse 1.jaanuarist 2017.a.
Käesoleva määruse §1 punktid 4-5 rakendatakse 29.detsembrist 2016.a.

Olga Saveljeva
Rahandusameti direktori asetäitja

